**Zápisnica z ustanovujúceho zasadnutia Obecného zastupiteľstva konaného dňa 04.decembra 2018 o 17.00 hod. v sále KD v Hrabovke**

**Prítomní:** Eva Mráziková, starostka obce

**Poslanci:** Lukáš Hamaj, Mgr.Tomáš Čičo, Róbert Chmelina, Zdenko Vrzala, Ing.Peter Hladký

**Hlavná kontrolórka:** Ing. Katarína Orságová

**Pracovníčka obecného úradu:** Mgr. Janka Štefánková

**Hostia:** Peter Peťovský-predseda MVK, Andrea Babirádová, Jana Hamajová, Michal Jakab,

Ladislav Šnobel

**Program:**

**Slávnostná časť**

1. Otvorenie zasadnutia
2. Určenie zapisovateľa a overovateľov zápisnice
3. Oznámenie o výsledku voľby starostu a volieb do obecného zastupiteľstva obce Hrabovka, odovzdanie osvedčení o zvolení novozvoleného starostu a poslancom novozvoleného obecného zastupiteľstva
4. Zloženie a podpísanie sľubu novozvoleného starostu obce
5. Zloženie a podpísanie sľubu novozvolených poslancov obecného zastupiteľstva
6. Príhovor starostky

**Pracovná časť**

1. Schválenie programu ustanovujúceho zasadnutia
2. Návrh na poverenie poslanca obecného zastupiteľstva oprávneného zvolávať a viesť zasadnutie obecného zastupiteľstva – zástupca starostky
3. Zriadenie komisií obecného zastupiteľstva, voľba predsedov
4. Návrh určenia platu starostu obce
5. Plán kontrolnej činnosti hlavnej kontrolórky na I. polrok 2019
6. Diskusia.
7. Záver

Slávnostná časť:

**1. Otvorenie zasadnutia**

Ustanovujúce zasadnutie obecného zastupiteľstva bolo zahájené hymnou Slovenskej republiky. Zasadnutie otvorila a viedla doterajšia starostka obce Eva Mráziková.

**2. Určenie zapisovateľa a overovateľov zápisnice**

Starostka určila zapisovateľku a overovateľov zápisnice z ustanovujúceho zasadnutia obecného zastupiteľstva.

Overovatelia: Mgr. Tomáš Čičo, Róbert Chmelina,

Zapisovateľka: Mgr. Janka Štefánková, pracovníčka obecného úradu

**3. Oznámenie o výsledku voľby starostu a volieb do obecného zastupiteľstva obce Hrabovka, odovzdanie osvedčení o zvolení novozvoleného starostu a poslancom novozvoleného obecného zastupiteľstva**

Predseda miestnej volebnej komisie Peter Peťovský oznámil prítomným poslancom a hosťom oficiálne výsledky komunálnych volieb, ktoré sa uskutočnili dňa 10.novembra 2018 a zároveň odovzdal novozvolenej starostke a novozvoleným poslancom obecného zastupiteľstva osvedčenia o zvolení do obecného zastupiteľstva.

**4. Zloženie a podpísanie sľubu novozvoleného starostu**

Na základe vyhlásených výsledkov komunálnych volieb predseda miestnej volebnej komisie vyzval novozvolenú starostku Evu Mrázikovú k zloženiu a podpísaniu slávnostného sľubu a zároveň jej odovzdal insígnie obce. Týmto aktom sa starostka ujala svojho mandátu.

**5. Zloženie a podpísanie sľubu novozvolených poslancov obecného zastupiteľstva**

Na základe vyhlásených výsledkov komunálnych volieb predseda miestnej volebnej komisie vyzval novozvolených poslancov k zloženiu a podpísaniu slávnostného sľubu. Na volebné obdobie 2018-2022 boli zvolení nasledovní poslanci:

Lukáš Hamaj

Mgr. Tomáš Čičo

Róbert Chmelina

Zdenko Vrzala,

Ing. Peter Hladký

 Poslanci sa týmto aktom ujali svojho mandátu.

**6. Príhovor starostky**

Na záver slávnostnej časti sa prítomným prihovorila novozvolená starostka obce pani Eva Mráziková, ktorá zároveň poďakovala poslancom , ktorí pracovali v uplynulom volebnom období v obecnom zastupiteľstve a odovzdala im pamätné listy.

**Pracovná časť**

**7. Schválenie programu ustanovujúceho zasadnutia**

Starostka obce navrhla doplnenie programu pracovnej časti zasadnutia v bode 9:

**a) Zriadenie komisie podľa čl. 7 ods. 5 zákona č. 357/2004 na ochranu verejného záujmu**

**b) Zriadenie komisií obecného zastupiteľstva, voľba predsedov**

Tento bod bol schválený a doplnený do programu rokovania v pracovnej časti zasadnutia.

**Hlasovanie:**

**Za: 5 Proti : 0 Zdržal sa: 0**

**8. Návrh na poverenie poslanca obecného zastupiteľstva oprávneného zvolávať a viesť zasadnutie obecného zastupiteľstva – zástupca starostky**

V zmysle § 13b ods. 1 zák. č. 369/1990 Zb. o obecnom zriadení v znení neskorších predpisov na výkon funkcie zástupcu starostu obce Hrabovka bol starostkou obce poverený poslanec Róbert Chmelina. Prítomní poslanci vzali uznesením predložené poverenie **na vedomie**. Zákon o obecnom zriadení rieši situácie, kedy môže rokovanie obecného zastupiteľstva zvolať aj poverený poslanec obecného zastupiteľstva, napríklad v tom prípade, keď nezvolá obecné zastupiteľstvo starosta obce najmenej jedenkrát za tri mesiace. Na riešenie takejto situácie starostka obce navrhal, aby týmto povereným poslancom bol Róbert Chmelina. Poslanec Hladký navrhol na toto poverenie poslanca Lukáša Hamaja, ktorý však toto odmietol s tým, že aby bol poverený Róbert Chmelina, keďže je aj zástupcom starostky. Na základe uvedeného dala starostka hlasovať a obecné zastupiteľstvo poverilo poslanca obecného zastupiteľstva Róberta Chmelinu zvolávaním a vedením zasadnutí obecného zastupiteľstva v prípadoch podľa podľa § 12 ods. 2 prvá veta, ods. 3 tretia veta, ods. 5 tretia veta, ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

**Hlasovanie:**

**Za:** 4 **Proti:** 0  **Zdržal sa:** 1

**9. Zriadenie komisií obecného zastupiteľstva, voľba predsedov**

**a) Zriadenie komisie podľa čl. 7 ods. 5 zákona č. 357/2004 na ochranu verejného záujmu**

Zriadenie komisie je podľa čl. 7 ods. 5 zákona č. 357/2004 o ochrane verejného záujmu pri výkone funkcií verejných funkcionárov v znení neskorších predpisov povinné pre každú obec. Členovia komisie sa volia z radov poslancov – 1 predseda a dvaja členovia. Úlohou tejto komisie je kontrolovať plnenie zákonných povinností, ktoré vyplývajú z daného zákona a prijímanie opatrení v prípade neplnenia tejto povinnosti.

Po vzájomnej diskusii poslancov obecného zastupiteľstva bola táto komisia zriadená a za predsedu komisie bol navrhnutý poslanec Zdenko Vrzala a členovia: Róbert Chmelina a Lukáš Hamaj. Poslanci daný návrh schválili.

**Hlasovanie:**

**Za:** 4 **Proti:** 0  **Zdržal sa:** 1

**b) Zriadenie komisií obecného zastupiteľstva, voľba predsedov**

Popri obecnom zastupiteľstve v Hrabovke budú v nasledovnom volebnom období pracovať nasledovné komisie:

**Komisia výstavby a životného prostredia**

Úlohou komisie je:

1. Prerokovanie a vyjadrenie k návrhu, zmene a čerpaniu rozpočtu v oblasti výstavby a

 stavebného poriadku, v oblasti odpadového hospodárstva a životného prostredia

2. Prerokovanie návrhov investičných akcií obce a vydanie stanoviska k nim

3. Prerokovanie a vydanie stanovísk k drobným stavbám na území obce

4. Prerokovanie a vydanie stanovísk k problémom a podnetom v oblastiach životného

 prostredia, odpadového hospodárstva a znečisťovania ovzdušia

5. Prerokovanie a vydanie stanovísk k sťažnostiam a susedským sporom občanov súvisiacich

 so stavebnou činnosťou

 6. Príprava a spolupodieľanie sa na príprave všeobecne záväzných nariadení a vnútorných

 predpisov obce v oblasti územného plánovania a výstavby, v oblasti odpadového

 hospodárstva a životného prostredia

7. Spolupráca s ostatnými komisiami, starostom a obecným úradom

Za predsedu tejto komisie bol navrhnutý poslanec Ing. Peter Hladký, ktorého poslanci hlasovaním zvolili do tejto funkcie. Ostatných členov komisie z radov občanov odborníkov doplní a oznámi predseda na nasledujúcom rokovaní obecného zastupiteľstva.

**Hlasovanie:**

**Za:** 4 **Proti:** 0  **Zdržal sa:** 1

**Komisia na ochranu verejného poriadku a vybavovanie sťažností**

Zaoberá sa podnetmi a sťažnosťami, ktoré sú podávané na obecný úrad.

Za predsedu komisie bol navrhnutý a zvolený poslanec Mgr. Tomáš Čičo, ktorý tiež do nasledujúceho zasadnutia obecného zastupiteľstva predloží a doplní mená členov tejto komisie.

**Hlasovanie:**

**Za:** 4 **Proti:** 0  **Zdržal sa:** 1

**Komisia kultúry, školstva a športu**

Hlavnými úlohami tejto komisie je:

1. Prerokovanie a vyjadrenie k návrhu, zmene a čerpaniu rozpočtu v oblasti školstva, kultúry a

 športu

2. Príprava a organizácia kultúrnych podujatí, organizačné zabezpečenie, príprava plánu

 kultúrnych podujatí

3. Prerokovanie a vydanie stanovísk k problémom v oblastiach kultúry, školstva a športu

4. Príprava a spolupodieľanie sa na príprave všeobecne záväzných nariadení a vnútorných

 predpisov obce v oblasti kultúry, školstva a športu

5. Spolupráca so spolkami v oblasti kultúry a športu, ostatnými komisiami, starostom a

 obecným úradom

Za predsedu komisie bol navrhnutý poslanec Lukáš Hamaj, ktorý však toto odmietol. Následne sa rozprúdila vzájomná diskusia poslancov, z ktorých ani jeden neprejavil záujem, aby sa ujal predsedníctva v tejto komisii. Poslanci navrhli túto komisiu zatiaľ nezriadiť a k bodu sa vrátia na nasledujúcom zasadnutí obecného zastupiteľstva. Tento návrh bol schválený.

**Hlasovanie:**

**Za:** 5 **Proti:** 0  **Zdržal sa:** 0

**10. Návrh na určenie platu starostu**

Plat starostu je určený zákonom 253/1994 Z. z. o platových pomeroch starostov obcí ako násobok priemernej mesačnej mzdy zamestnanca za predchádzajúci kalendárny rok. Plat sa zaokrúhľuje na eurocenty nahor. Dňom 1. decembra 2018 nadobudla účinnosť novela zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, ktorou sa menia koeficienty (- násobky) pre výpočet platu, ďalej násobky pre výpočet výšky odstupného ako i zmena maximálneho percentuálneho navýšenia platu. V zmysle tohto zákona plat starostky obce Hrabovka je od nástupu do funkcie pre nové volebné obdobie určený ako 1,65 násobok priemernej mesačnej mzdy zamestnanca za predchádzajúci kalendárny rok. Obecné zastupiteľstvo v Hrabovke nerozhodlo o plate starostky a na základe tohto patrí jej plat vo výške násobku mzdy v zmysle novely zákona 253/1994 Z. z. platnej od 1.12.2018.

Poslanci sa zároveň vyjadrili k odmeňovaniu poslancov obecného zastupiteľstva. Poslanec Hamaj a Hladký navrhli aby finančné prostriedky, ktoré by mali vyplatené ako odmenu, boli potom vrátené obci a použité na kultúrne podujatia v obci. Poslanec Chmelina vysvetlil prítomným, že nie je možné vyplatiť odmenu a potom sa jej vzdať, lebo odmeny poslancov podliehajú zdaneniu a zákonným odvodom. Navrhol, aby sa poslanci vzdali tejto odmeny a na základe toho bude upravený rozpočet na kultúrne podujatia, prípadne budú tieto finančné prostriedky použité na taký účel, ktorý by považovali poslanci za potrebný financovať. Po krátkej rozprave poslanci tento návrh schválili.

**Hlasovanie:**

**Za:** 5 **Proti:** 0  **Zdržal sa:** 0

**11. Plán kontrolnej činnosti hlavnej kontrolórky na I. polrok 2019**

Hlavná kontrolórka obce predložila na rokovanie obecného zastupiteľstva poslancom návrh plánu kontrolnej činnosti na I. polrok 2019 a zároveň im predložila na vedomie Správu o kontrolnej činnosti za II. polrok 2018. Poslanci obecného zastupiteľstva Správu zobrali na vedomie a zároveň schválili návrh Plánu kontrolnej činnosti HK na I. polrok 2019.

**Hlasovanie:**

**Za:** 5 **Proti:** 0  **Zdržal sa:** 0

**12. Diskusia**

V diskusii odpovedala starostka na otázky poslancov s tým, že keďže toto zasadnutie je prvé slávnostné, je možné sa k týmto otázkam vrátiť na ďalších zasadnutiach obecného zastupiteľstva.

**13. Záver**

Na záver poďakovala starostka všetkým prítomným za účasť na ustanovujúcom zasadnutí obecného zastupiteľstva a zasadnutie ukončila.

**Obecné zastupiteľstvo v Hrabovke**

**UZNESENIA**

**z ustanovujúceho zasadnutia obecného zastupiteľstva obce Hrabovka konaného dňa**

**04. decembra 2018 o 17.00 hod. v sále KD v Hrabovke**

**Uznesenie č. 36/2018**

Obecné zastupiteľstvo v Hrabovke

**a) b e r i e n a  v e d o m i e**

1. výsledky voľby starostky a volieb obecného zastupiteľstva,
2. vystúpenie novozvolenej starostky

**b) k o n š t a t u j e, ž e**

1. novozvolená starostka obce Eva Mráziková zložila
2. zákonom predpísaný sľub starostu obce,
3. zvolení poslanci obecného zastupiteľstva Lukáš Hamaj, Mgr. Tomáš Čičo, Róbert Chmelina, Zdenko Vrzala, Ing. Peter Hladký zložili zákonom predpísaný sľub poslanca obecného zastupiteľstva.

V Hrabovke, 04.12.2018

 Eva Mráziková

 starostka obce

**Uznesenie č. 37/2018**

Obecné zastupiteľstvo **schvaľuje** program ustanovujúceho zasadnutia obecného zastupiteľstva s doplnením bodu 9 :

**a) Zriadenie komisie podľa čl. 7 ods. 5 zákona č. 357/2004 na ochranu verejného záujmu**

**b) Zriadenie komisií obecného zastupiteľstva, voľba predsedov**

V Hrabovke, 04.12.2018

 Eva Mráziková

 starostka obce

**Uznesenie č. 38/2018**

Obecné zastupiteľstvo v Hrabovke

**a) berie na vedomie**

v zmysle § 13b ods. 1 zák. č. 369/1990 Zb. o obecnom zriadení v znení neskorších predpisov poverenie poslanca Róberta Chmelinu na výkon funkcie zástupcu starostky obce Hrabovka .

**b)** K návrhu na schválenie poslanca, ktorý bude poverený zvolávať a viesť zasadnutia zastupiteľstva podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta zákona o obecnom zriadení **p o v e r u j e** poslanca Róberta Chmelinu zvolávaním a vedením zasadnutí zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 piata veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

V Hrabovke, 04.12.2018

 Eva Mráziková

 starostka obce

 **Uznesenie č. 39/2018**

**a)** K návrhu na zriadenie komisie podľa čl. 7 ods. 5 zákona č. 357/2004 Z.z. o ochrane verejného záujmu pri výkone funkcií verejných funkcionárov v znení neskorších predpisov a voľbe jej členov obecné zastupiteľstvo v Hrabovke:

**1. Z r i a ď u j e** komisiu podľa čl. 7 ods. 5 ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov v znení neskorších predpisov

**2. V o l í:**

 predsedu komisie : Zdenko Vrzala

 členov komisie: Lukáš Hamaj, Róbert Chmelina

**b)** K návrhu na zriadenie komisií pri obecnom zastupiteľstve v Hrabovke :

 **1. Zriaďuje komisiu výstavby a životného prostredia a volí:**

 **Predseda:** Ing. Peter Hladký

 Členovia komisie budú doplnení na nasledujúcom zasadnutí obecného zastupiteľstva.

 **2. Zriaďuje** **komisiu na ochranu verejného poriadku a vybavovanie sťažností a volí:**

 **Predseda:** Mgr. Tomáš Čičo

 Členovia komisie budú doplnení na nasledujúcom zasadnutí obecného zastupiteľstva.

**3. Konštatuje**, že navrhovaná komisia kultúry, školstva a športu nie je zriadená a **doporučuje** tento návrh prerokovať na ďalšom zasadnutí obecného zastupiteľstva.

V Hrabovke, 04.12.2018

 Eva Mráziková

 starostka obce

**Uznesenie č. 40/2018**

Obecné zastupiteľstvo v Hrabovke

a) **nerozhodlo** o plate starostky a na základe tohto patrí jej plat vo výške násobku mzdy v zmysle novely zákona 253/1994 Z. z. platnej od 1.12.2018.

b) **poslanci sa vzdali** odmeny za zasadnutia obecného zastupiteľstva a na základe toho bude upravený rozpočet na kultúrne podujatia, prípadne budú tieto finančné prostriedky použité na taký účel, ktorý poslanci schvália v úprave rozpočtu.

V Hrabovke, 04.12.2018

 Eva Mráziková

 starostka obce

 **Uznesenie č. 41/2018**

Obecné zastupiteľstvo v Hrabovke

a) **berie na vedomie** Správu o kontrolnej činnosti hlavnej kontrolórky obce za II. polrok 2018

b) **schvaľuje** Plán kontrolnej činnosti hlavnej kontrolórky obce na I. polrok 2019

V Hrabovke, 04.12.2018

 Eva Mráziková

 starostka obce

Overovatelia:

Róbert Chmelina .........................................

Mgr. Tomáš Čičo .........................................

Zapísala:

Mgr. Janka Štefánková .........................................

Eva Mráziková starostka obce